**Nicole Scherzinger** (talaffuzi: *Nikol Sherzinger*; tugʻilgan paytidagi ismi **Nicole Prascovia Elikolani Valiente** (talaffuzi: *Nikol Praskovya Elikolani Valiente*); 29-iyun 1978-yilda tugʻilgan) amerikalik qoʻshiqchi va aktrisadir. U Hawaiʻining Honolulu shahrida tugʻilgan va Kentucky shtatining Louisville shahrida oʻsgan. 14 yoshida aktrisa oʻlaroq faoliyatini boshlagan. Musiqali teatr boʻyicha Wright davlat universitetida oʻqigan. Musiqada karyerasini boshlamoqchi boʻlgan Scherzinger kollejni tashlab ketdi va Amerika rok guruhi Days of the New bilan gastrol safarlarida boʻldi. Bungacha The WB telekanali orqali efirga uzatilgan *Popstars* shousida tuzilgan qizlardan iborat guruh — Eden's Crushning aʼzosi oʻlaroq ancha-muncha tanilgan edi.

Filmlarda kichik rollarni oʻynaganidan soʻng, Scherzinger hamma vaqtlarning eng muvaffaqiyatli qizlardan iborat musiqiy guruhlaridan biri boʻlmish the Pussycat Dollsning bosh vokalisti oʻlaroq shuhrat qozondi. Uning guruhdagi roli boshqa aʼzolarga nisbatan yaqqol ajralib turishi guruhda ichki nizolarga sabab boʻlib, 2009-yilga kelib guruh tarqalib ketishiga olib keldi. Scherzinger guruhdan tashqarida xonanda sifatidagi muvaffaqiyatli karyerasini davom ettirish uchun kurashdi. U yakkaxon xonanda oʻlaroq ilk bor *Her Name is Nicole* mini-albomi ustida ishladi, biroq ushbu mini-albom omma eʼtiboriga havola etilmadi. Keyinchalik, biroz muvaffaqiyatli boʻlgan ikkita studiyaviy albom (2011-yilda *Killer Love* va 2014-yilda *Big Fat Lie*) chiqardi (*Killer Love* albomi „Poison", „Right There" va „Donʼt Hold Your Breath" kabi hit ashulalarni oʻz ichiga oladi).

Scherzinger 2010-yilda *Dancing with the Stars* shousida qatnashib, unda gʻolib boʻldi. Shuningdek, *The Sing-Off* (2009—2010), *The X Factor* US (2011), *The X Factor* UK (2012-2013, 2016-2017) ning toʻrtinchi mavsumi va *Australia's Got Talent* (2019) kabi koʻplab televizion isteʼdodlar shoularida hakam oʻlaroq ishtirok etdi. U, shuningdek, West End teatrida 2014-yili sahnalashtirilgan *Cats* myuziklida rol ijro etdi, Disney mahsuloti boʻlgan *Moana* (2016) animatsion filmi qahramonlaridan biriga ovoz berdi, *Dirty Dancing* (2017) va *Annie Live!* (2021) teleseriallarida suratga tushdi. 2016-yili Scherzinger *The Masked Singer* shousida haʼyat aʼzosi sifatida paydo boʻldi hamda tarqalib ketgan Pussycat Dolls guruhi bilan turne oʻtkazish uchun qayta birlashdi.

Shu kungacha Scherzinger yakkaxon xonanda oʻlaroq 16 milliondan oshiq audioyozuv sotdi hamda tegishli toifalarda Grammy va Laurence Olivier mukofotlariga nomzod boʻldi. U, shuningdek, Maxsus Olimpiada elchisi va UNICEF UK dastaklovchisi sifatida ham faoliyat yuritdi.

Diskografiyasi
--------------

* *Killer Love* (2011)
* *Big Fat Lie* (2014)

Filmografiyasi
--------------

* *Chasing Papi* (2003)
* *Love Don't Cost a Thing* (2003)
* *Men in Black 3* (2012)
* *Moana* (2016)
* *Ralph Breaks the Internet* (2018)
* *Annie Live!* (2021)

Izohlar
-------

1. ↑  Ayrim manbalarda "Prescovia", deb yozsilsada, "Prascovia", deb talaffuz qilinadi.

Manbalar
--------

1. 1 2  Hirschfelder, Arlene; Molin, Paulette F.*. The Extraordinary Book of Native American Lists*. Scarecrow Press, 22-mart 2012-yil. ISBN 9780810877108.
2. ↑  *Scherzinger, Nicole [@NicoleScherzy].* „It's Prascovia xoxo" (11-iyun 2016-yil). Qaraldi: 20-aprel 2021-yil.
3. ↑  „Repertory".  American Society of Composers, Authors and Publishers. Qaraldi: 20-aprel 2021-yil.
4. ↑  „Song Details – Buttons by Pussycat Dolls".  Universal Music Publishing Group. Qaraldi: 20-aprel 2021-yil.
5. ↑  Cooper, Natasha. „Nicole Scherzinger: 'I'm an alpha female'". *The Daily Telegraph* (7-avgust 2011-yil). 10-yanvar 2022-yilda asl nusxadan arxivlangan. Qaraldi: 2-avgust 2013-yil.
6. ↑  „Celebrity Supporters – Unicef UK".  UNICEF UK. Qaraldi: 16-iyun 2019-yil.

Havolalar
---------

|  |  |
| --- | --- |
|  | Vikiomborda ***Nicole Scherzinger*** haqida turkum mavjud |

* Nicole Scherzinger diskografiyasi Discogsda Buni Vikimaʼlumotlarda tahrirlash
* Nicole Scherzinger IMDbda Buni Vikimaʼlumotlarda tahrirlash

Portallar: Biografiyaflag AQSh Musiqa

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* BIBSYS: 7069082
* BnF: cb151210836 (maʼlumot)
* CiNii: DA18022841
* GND: 135465656
* ISNI: 0000 0000 5886 4515
* LCCN: no2005046439
* MusicBrainz: 0f7534a6-dc5f-46ca-a2e0-13d214cdd52b
* NKC: osa2011670199
* NLP id a0000002257462 yaroqsiz.
* SUDOC: 158750799
* VIAF: 12604793
* en:WorldCat Identities: lccn-no2005046439

 |